open-index/open-wikipedia-markdown huggingface dataset:
Тамара Грујеска

**Тамара Грујеска** (родена 2010) е македонска пејачка од Гостивар. Стекнува слава во раните години на кариерата како претставник на Македонија на Детскиот избор за песна на Евровизија во 2023 година со песната „Кажи ми кој“. Покрај тоа, освојува голем број награди на меѓународни музички фестивали и натпревари.

## Животопис
Грујеска ја претставува Македонија на Детскиот избор за песна на Евровизија во 2023 година со песната „Кажи ми кој“ и го освојува дванаесеттото место.

## Награди и признанија
На 10 мај 2024 година, ги освојува наградите Гран При и првото место во својата категорија на Тин изведувачи на Интернационалниот музички фестивал Angel Voice (), што се одржува во Белград, Србија. На фестивалот, ги изведува песните  I Surrender од Селин Дион и I See Red од Everybody Loves An Outlaw и се појавува облечена во два аутфити во розова и сина боја од дизајнерката Ива Спасовска.
Освен на овој фестивал, Грујевска има освојувано награди на Интернационални и домашни музички фестивали во Русија, во Нови Сад, Србија, во Струга и Прилеп помеѓу другите.

## Наводи
Сметачка анимација

[мини|Тримерно нацртана [Домашно говедо|крава]]
**Сметачка анимација** или **компјутерска анимација** — вид анимација создадена со помош на сметач. Во денешно време, таа е широко распространета во забавата, како и во индустријата, науката и деловната работа. Како дериват на сметачка графика, анимацијата ги наследува истите начини на создавање слики:

* Векторска графика 
* Растерска графика 
* Фрактална графика 
* Тримерна (3Д) графика

## Анимација по клучни кадри
Поставувањето на клучните кадри го врши аниматор. Средните кадри се создаваат со посебна сметачка програма. Овој начин е најблизок до традиционалната рачно цртана анимација, со само една од улогите што ја игра сметач наместо човек.

## Наводи

## Надворешни врски

* Историјата на сметачката анимација

Категорија:Сметачка анимација
Категорија:Сметачка графика
Категорија:Анимациски техники
__СОСОДРЖИНА__
__ИНДЕКС__
Undertale

**Undertale** (се чита: *Андертејл*, буквално: *Подземна приказна*) — видеоигра со улоги развиена од американскиот програмер и композитор Тоби Фокс. Играчот управува дете што случајно паднало во бездна и завршило во Подземјето — голем свет изолиран од луѓето. Додека играчот се обидува да се врати дома, тој наидува на многу различни суштества, од кои некои се непријателски настроени кон него. За време на битките, играчот управува мало срце, кое ја симболизира душата на јунакот; Со избегнување на нападите на непријателот во стил „Bullet Hell“, играчот може да го убие или да го поштеди напаѓачот, што последователно ќе влијае на крајот. Крајот исто влијае и од заемодејството со други ликови надвор од битката.

Играта била објавена за MacOS и Windows во септември 2015 г. Била пренесена и на Linux во јули 2016 г., на PlayStation 4 и PlayStation Vita во август 2017 г., на Nintendo Switch во септември 2018 г. и на Xbox One во март 2021 г. Играта била пофалена за нејзиниот тематски материјал, борбен систем, музичка придружба, оригиналност, приказна, дијалог и ликови. Играта се продала во повеќе од еден милион примероци и била предложена за повеќе признанија и награди.

## Наводи

## Надворешни врски

* Матична страница __СОСОДРЖИНА__
__ИНДЕКС__

Категорија:Игри за Windows
Пред ноќта

**„Пред ноќта“** (француски: *Juste avant la nuit*) — француски филм од 1971 година, режиран од Клод Шаброл (Claude Chabrol), кој е автор и на сценариото, засновано врз романот на Едуар Атија (Edouard Atiyah). Главните улоги ги играат: Мишел Буке (Michel Bouquet), Стефан Одран (Stéphane Audran), Франсоа Перие (François Périer), Анри Атал (Henri Attal), Жан Карме (Jean Carmet), Селија (Célia) и Ана Дукинг (Anna Douking). За својата улога, Одран ја освоила наградата БАФТА во категоријата главна женска улога. Ова е последниот филм на Шаброл од т.н. Циклус за Хелена, составен од пет криминалистички филмови снимени во текот на три години, а наречени според името на главниот женски лик. 

## Синопсис
Шарл Масон (го игра Буке) е рекламен агент, среќно оженет и татко на две деца, кој живее во Версај. Подолго време, тој е во љубовна врска со Лаура (ја игра Дукинг), сопругата на својот сосед и добар пријател. За време на една садо-мазо игра во изнајмен стан, Шарл ненамерно ја дави Лаура. Тој бега од станот, решен да не кажува никому за тоа што се случило. Телото на убиената е пронајдено и започнува истрагата, а Шарл, иако не е обвинет, тешко се носи со сознанието дека случајно станал убиец...

## Наводи

Категорија:Француски филмови
Категорија:Криминалистички филмови
Категорија:Филмови од 1971 година
Категорија:Филмови на француски јазик
Категорија:Филмови на Клод Шаброл
Категорија:Филмови со Мишел Буке
Категорија:Филмови со Франсоа Перие
Категорија:Филмови со Стефан Одран 
Категорија:Филмови со Анри Атал 
Категорија:Филмови со Жан Карме 
Категорија:Филмови со Ана Дукинг 
Категорија:Филмови засновани на романи
Бугарски споменик (Црничани)

**Бугарски воен споменик во Црничани** — воен споменик во селото Црничани, околу кој се наоѓаат и гробови каде се погребани војници кои загинале во Првата светска војна.

Споменикот бил срушен во 1966 година, додека во 2019 година бил повторно подигнат.

## Местоположба

Споменикот се наоѓа непосредно до регионалниот пат 1105, на половина пат помеѓу селата Ѓопчели и Црничани.

## Историја

Во 1916 година, во време на Првата светска војна бил подигнат споменикот висок 7 метри во чест на Константин Каварналиев, на местото каде што тој претходно бил погребан.

На 1 август 2019 година, премиерите на Бугарија и Македонија, Бојко Борисов и Зоран Заев, го откриле возобновениот споменик, кој бил уништен во 1966 година.

Покрај главниот споменик, се наоѓаат и гробови на војници од 58. пешадиски полк.

## Галерија


Податотека:Бугарски споменик од Прва светска војна кај Црничани 2.jpg|Гробови
Податотека:Бугарски споменик од Прва светска војна кај Црничани 3.jpg|Натписна плоча


## Наводи

## Надворешни врски

Категорија:Споменици за Првата светска војна
Категорија:Црничани (Дојранско)
Парламент на Хрватска

**Хрватскиот парламент** () или **Сабор** е еднодомен законодавен дом на Хрватска. Според хрватскиот устав, Саборот ги претставува граѓаните и му е доделена законодавната власт. Саборот е составен од 151 член избрани со мандат од четири години врз основа на непосредно, универзално и еднакво право на глас со тајно гласање. Мандатите се  распределени според изборните единици: 140 пратеници се избираат во повеќепратенички изборни единици. Дополнителни три места се резервирани за дијаспората и за Хрватите во Босна и Херцеговина, а националните малцинства имаат резервирани осум места во парламентотwhile. Со Саборот претседава спикер, кому му помага најмалку еден заменик-спикер (обично се четири или пет заменици).

## Белешки

## Наводи

Категорија:Политика на Хрватска
Категорија:Парламенти по земја
Даниел (филм од 1983)

**„Даниел“** (англиски: *Daniel*) — филм на режисерот Сидни Лумет (Sydney Lumet) од 1983 година, снимен по сценариото на Е. Л. Докторов (E. L. Doctorow). Главните улоги ги играат: Тимоти Хатон (Timothy Huton), Менди Патинкин (Mandy Patinkin) и Линдзи Круз (Lindsay Crouse).

## Синопсис
Родителите на Даниел Исаксон биле погубени во 1950-тите, како советски шпиуни. Во текот на 1960-тите, Даниел студира во Њујорк, каде учествува на антивоените демонстрации. Тој настојува да утврди каква била улогата на неговите родители...

## Наводи

Категорија:Британски филмови
Категорија:Американски филмови
Категорија:Филмови на англиски јазик
Категорија:Трилери
Категорија:Филмови од 1983 година
Категорија:Филмови на англиски јазик
Категорија:Филмови чие дејствие се одвива во Њујорк
Категорија:Филмови на Сидни Лумет
Категорија:Филмови со Тимоти Хатон
Категорија:Филмови со Менди Патинкин
Категорија:Филмови со Линдзи Круз
Асанли

**Асанли** — историско село во Бојмија, во атарот на денешното село Нов Дојран, Општина Дојран.

Денес, на местото на селото има обработливи површини и неколку вештачки езера.

## Географија

Селото било сместено подножјето на планината Боска, во непосредна близина на Дојранското Езеро.

## Историја

Селото било целосно напуштено од своите жители во 1913 година.

## Население

Според германска карта издадена во 1941 година, а заснована на пописот на Кралството Југославија од 1931 година, селото не било забележано со жители, туку како место со руини.

## Самоуправа и политика

Кон крајот на  век, Асанли било село во Дојранската каза на Отоманското Царство.

## Културни и природни знаменитости

;Езера
* Асанлиско Езеро — вештачко езеро

## Галерија


Податотека:Поглед на Асанли 2.jpg|Воздушен поглед на куќи на местоположбата на некогашното село
Податотека:Куќа во Асанли 2.jpg|Куќа во некогашното село Асанли
Податотека:Куќа во Асанли 3.jpg|Куќа во некогашното село Асанли
Податотека:Куќа во Асанли.jpg|Куќа во некогашното село Асанли
Податотека:Асанлиско Езеро 3.jpg|Асанлиско Езеро


## Поврзано
* Бојмија
* Нов Дојран

## Наводи

## Надворешни врски


Категорија:Историски села во Македонија
†
†
†
Категорија:Нов Дојран
Асанлиско Езеро

**Асанлиско Езеро** — вештачко езеро во близина на историското село Асанли, Македонија. Езерото влегува во групата на оформени акумулации.

## Местоположба

Езерото е сместено северно од некогашното село Асанли, во подножјето на планината Боска.

Источно од езерото се наоѓаат две помали езерца.

## Галерија


Податотека:Асанлиско Езеро 3.jpg|Воздушен поглед на езерото
Податотека:Асанлиско Езеро 4.jpg|Едно од помалите езерца
Податотека:Асанлиско Езеро 5.jpg|Воздушен поглед на едно од помалите езерца
Податотека:Асанлиско Езеро 6.jpg|Воздушен поглед на едно од помалите езерца
Податотека:Асанлиско Езеро.jpg|Едно од помалите езерца


## Наводи

## Надворешни врски

Категорија:Асанли
Категорија:Вештачки езера во Македонија
Горни Села (област)

**Горни Села** - историско-географски области од битолско-леринскиот и тиквешкиот крај кои споделуваат име.

## Географија

Битолските Горни Села се сместени со Баба Планина на запад и југ, со реките Црна, Јелешка, и со областа Леринско Поле на исток и југоисток, и со Ѓаваткол и Битолско Поле на север.

Горните Села од тиквешкиот крај се сместени меѓу Тиквешката Котлина на исток преку Тиквешкото Езеро (р. Црна), со Мариово на југ, Раец на запад и со областа Клепа на север.

## Населени места

мини|Карта на населените места во '''Горните''' битолски и лерински '''села''', обележани со црвени точки

### Битолско

* **Горни битолски села**: *[[Нижеполе]], [[Магарево]], [[Трново (Битолско)|Трново]], [[Дихово]], [[Брусник (Битолско)|Брусник]], [[Лавци (Битолско)|Лавци]], [[Буково]], [[Бистрица (Битолско)|Бистрица]], [[Крстоар]], [[Кравари]], [[Оптичари]], [[Горно Егри]], [[Средно Егри]], [[Долно Егри]], [[Жабени]], [[Олевени]], [[Барешани]], [[Канино]], [[Острец]], [[Породин]], [[Велушина]], [[Драгош]], [[Кишава]], [[Граешница]], [[Лажец]], [[Меџитлија]] и [[Кременица]]*
* **Горни лерински села**: *[[Негочани]], [[Света Петка (Леринско)|Света Петка]], [[Опсирино]], [[Раково]], [[Битуша]], [[Клабучишта (Леринско)|Клабучишта]], [[Горно Клештино]], [[Долно Клештино]], [[Кладороби]], [[Кабасница]], [[Буф]], [[Арменско]], [[Песодер]]*

### Тиквешко

* *[[Дреново (Кавадаречко)|Дреново]], [[Грбовец]], [[Драдња]], [[Добротино]], [[Шешково]] и [[Праведник]]* 

## Поврзано
* Народни носии од Горните Села (битолско-леринскиот крај)

## Наводи

## Надворешни Врски
* Карта на Воjслав Радовановиќ каде се одделени тн. „**Горни села**“ од поширокиот тиквешки крај

Категорија:Историско-географски области во Македонија
Големо Црничанско Езеро

**Големо Црничанско Езеро** — вештачко езеро во близина на селото Црничани, Македонија. Езерото влегува во групата на оформени акумулации.

## Местоположба

Езерото е сместено источно од самото село Црничани, до кое води земјен пат од сретселото, поминувајќи ги селските гробишта.

## Галерија


Податотека:Големо Црничанско Езеро 02.jpg|Исушено помало езеро во близина на поголемото езеро


## Наводи

## Надворешни врски

Категорија:Црничани (Дојранско)
Категорија:Вештачки езера во Македонија
Jump Square

***Jump Square*** () или скратено **''Jump SQ**.* — јапонско [[списание]] за [[манга|манги]] што месечно го издава Shueisha. Целната публика на списанието е [[Шонен-манга|шонен]]. Создадено е во 2007 г. како замена за *Monthly Shonen Jump*, друго списание што се затворило во јуни истата година. Тоа е дел од линијата *Jump* (јап. *ジャンプ*) од Shueisha. Темата на списанието е младешка манга во фантастичен стил со многу акциони сцени.

== Историја ==
Името *Jump Square* има три значења: „[градски] плоштад“ („плоштад на кој се среќаваат љубителите на [[стрип]]ови и надарени уметници“; англ. *square*), [[квадрат]] во значење на [[Weekly Shonen Jump]]² и SQ — supreme quality, „суперквалитет“. Неколку серии биле префрлени од *Weekly Shonen Jump* на *Jump Square*: *Tegami Bachi*, *Rosario + Vampire*, *Клејмор*, *Gag Manga Biyori*. Пуштени биле нови манги: *Embalming: The Another Tale of Frankenstein*, *Kure-nai* и *Dragonaut: The Resonance''.

Почетниот тираж бил 500.000 примероци, кои биле брзо распродадени (повеќе од 70 % во рок од три дена). Shueisha издала дополнителни 100.000 примероци. Вториот број, исто така, се продавал добро, барајќи дополнителен тираж од 60.000 примероци.

## Наводи

## Надворешни врски

* Матична страница
* Shūeisha S-Manga.Net Jump Square страница

__СОСОДРЖИНА__
__ИНДЕКС__

Категорија:Списанија
Категорија:Манга
11 Октомври (населба)

**11 Октомври** — населба во општина Кисела Вода. Населбата се состои од два дела, именувани како: „11 Октомври - згради“ и „11 Октимври - бараки“.

## Етимологија
Наречена е по Ден на востанието на Македонија, коешто се случило на 11 Октомври.

## Географија

## Историја

## Демографија

## Самоуправа и политика

### Избирачко место

На парламентарните избори во 2024 година, гласале вкупно 3.386 жители, каде 50% од гласовите освоила Коалицијата “Твоја Македонија“ ВМРО-ДПМНЕ, 15% Коалицијата “За Европска Иднина“ - СДСМ и 15% партијата Левица.

## Општествени установи
Тука се наоѓа седиштето на општината Кисела Вода.

; Училишта

* ОУ „Невена Георгиева - Дуња“ - основно училиште;

## Културни знаменитости

## Наводи


## Надворешни врски
Двобојот кај Диабло

**„Двобојот кај Диабло“** (англиски: *Duel at Diablo*) — филм на режисерот Ралф Нелсон (Ralph Nelson) од 1966 година. Автор на сценариото е Марвин Х. Алберт (Marvin H. Albert), а главните улоги ги играат: Џејмс Гарнер (James Garner), Сидни Поатје (Sidney Poitier), Биби Андерсон (Bibi Andersson), Денис Вивер (Denis Weaver), Бил Трејверс (Bill Travers), Џон Хојт (John Hoyt) и Џон Крофорд (John Crawford). Овој филм е еден од првите ревизионистички вестерни снимени кон крајот на 1960-тите и почетокот на 1970-тите.

## Синопсис
Поручникот Мекалистер (го игра Трејверс) е задолжен да го придружува конвојот со муниција до една далечна воена тврдина. Патот до неа води низ територијата што ја контролираат Апачите, а војниците во одредот на Мекалистер се неискусни. Единствената негова потпора е цивилниот извидник Џес Ремсберг (го игра Гарнер) и поранешниот наредник во војската, а сегашен кротител на коњи, Толер (го игра Поатје)...

## Наводи

Категорија:Филмови на Ралф Нелсон
Категорија:Филмови на англиски јазик
Категорија:Американски филмови
Категорија:Вестерни
Категорија:Филмови од 1966 година 
Категорија:Филмови со Денис Вивер	
Категорија:Филмови со Бил Трејверс
Категорија:Филмови со Џон Хојт
Категорија:Филмови со Џејмс Гарнер
Категорија:Филмови со Сидни Поатје
Категорија:Филмови со Биби Андерсон
Категорија:Филмови со Џон Крофорд
Monthly Shonen Jump

***Monthly Shonen Jump*** (), познато и како ***Gekkan Shonen Jump*** — веќе непостоечко месечно јапонско списание за шонен-манги објавено од Shueisha од 1970 до 2007 г. како дел од линијата списанија *Jump* (јап. *ジャンプ*).

## Историја
Списанието *Monthly Shonen Jump* настанало како гранка на *Weekly Jump* позната како *Bessatsu Shоnen Jump*. По неговиот успех, вториот огранок, *Monthly Shōnen Jump*, добил популарност и станал независно списание за манги.

Во текот на 1980-тите, списанијата за шонен-манги во Јапонија првенствено ги прикажувале бишоџо-ликовите. *Monthly Shonen Jump* се одликувал преку бројни врски за производи и играчки во текот на 1980-тите и 1990-тите. Освен тоа, бил објавен дополнителен производ наречен *Hobby's Jump* за 16 изданија од 1983 до 1988 г., додека друг заеднички производ наречен *Go!Go! Jump*, помеѓу *Weekly Jump* и *Monthly Jump*, бил објавен само еднаш во 2005 г.

На 22 февруари 2007 г., Shueisha го објавила прекинот на *Monthly Jump* почнувајќи од јулското издание, наведувајќи го значителниот пад во продажбата. Меѓутоа, новото списание наречено ''Jump SQ''. го зазело своето место на 2 ноември истата година. Во писмо од 2 мај 2007 г., Shueisha објавила едномесечен прекин за *[[Клејмор (манга)|Клејмор]]*, додека *Gag Manga Biyori*, *Rosario + Vampire* и *Tegami Bachi* продолжиле со серијализацијата во *[[Weekly Shonen Jump]]* до започнувањето на *Jump SQ*.

## Наводи

## Надворешни врски

* Monthly Jump Web

__СОСОДРЖИНА__
__ИНДЕКС__

Категорија:Списанија
Категорија:Манга
Weekly Shonen Magazine

***Weekly Shonen Magazine*** () или просто ***Shonen Magazine*** — едно од најпознатите списанија во Јапонија што издаваат шонен-манга, објавено неделно од Kodansha. Прво објавено на 17 март 1959 г. Исто така, под негово покровителство се објавуваат месечното ***Shounen Magazine Special*** и сезонското издание ***Shounen Magazine'' ''Wonder***. До 1966 г., продажбата на списанието надминала 1 милион примероци, поттикната од популарноста на мангите *Kyojin no Hoshi* и *Ashita no Joe* објавени во него.

И покрај одредена цензура (до неодамна тоа било единственото шонен-списание што забранувало објавување слики на женски брадавици), неговата целна публика покажува склоност да созрева, станувајќи сè позаинтересирана за сериозни дела наменети за повозрасните луѓе и типичните читатели на списанието постепено стануваат средношколци и студенти.

## Тиражи

* 2.721.633 (2004 г.)
* 2.365.306 (2005 г.)
* 1.650.205 (2009 г.)
* 1.277.500 (2014 г.)
* 1.156.059 (2015 г.)
* 995.017 (2016 г.)

## Соперништво со ''Shonen Jump''
Списанието *Weekly Shonen Magazine* забележало нагло зголемување на продажбата во раните 1970-ти, станувајќи најпродаваното списание за манги во Јапонија во тоа време. Но во 1974 г., соперничкото списание *[[Weekly Shonen Jump]]* ја одзело оваа титула и ја задржало оваа положба долго време. Во средината на 1990-тите, *Shonen Jump* го доживеал губењето на правата за објавување на мангата *[[Змејска топка]]* и започнал „темна низа“ за неа. Како последица на тоа, *Shonen Magazine* повторно станал првото јапонско шонен-списание во октомври 1997 г., враќајќи ја својата положба како водач во продажба.

Во мигов, *Shonen Magazine* се враќа на втората положба — *Shonen Jump* се вратил како водач во 2002 г., но разликата во продажбите меѓу нив значително се намалила. Од 2007 г., неговиот тираж бил 1.720 илјади примероци, а тиражот на Shonen Jump бил 2.700 илјади.

## Наводи

## Надворешни врски

* __СОСОДРЖИНА__
__ИНДЕКС__

Категорија:Списанија
Категорија:Манга
Планета на мајмуните: Ново кралство

***Планета на мајмуните: Ново кралство*** () — американски научнофантастичен акционен филм во режија на Вес Бол и сценарио на Џош Фридман, Рик Џафа, Аманда Силвер и Патрик Ајсон. Тоа е продолжение на „Планета на мајмуните: Војна“ од 2017 г. и четвртиот дел од обновената франшиза „Планета на мајмуните“. Во главната улога е Овен Тиг. Во филмот играат и Фреја Алан, Кевин Дјуранд, Питер Мејкон и Вилијам Мејси.

*Планета на мајмуните: Ново кралство* бил објавен во САД на 10 мај 2024 г. од студиото 20th Century. Филмот добил потврдни одзиви од критичарите, кои ја пофалиле режијата, акционите сцени, посебните ефекти и глумата, но го критикувале темпото на приказната.

## Содржина
300 години по настаните од филмот „Планета на мајмуните: Војна“ (2017), во оазата каде Цезар ги водел своите браќа, се создавале многу кланови на мајмуни, а луѓето дивееле. Водачот на мајмуните — Проксим Цезар — го изопачува наследството на Цезар со цел да ги пороби другите кланови во потрага по човечка технологија, а шимпанзото Ноа тргнува на опасно патешествие со младата девојка по име Меј за да ја промени идната судбина и на мајмуните и на луѓето.

## Улоги

## Наводи

## Надворешни врски

* 

__СОСОДРЖИНА__
__ИНДЕКС__

Категорија:Филмови од 2024 година
Категорија:Филмови
Категорија:Филмови на англиски јазик
Категорија:Американски научнофантастични филмови
Марио Каргл

**Марио Каргл** (роден на 14 мај 1986 година) е австриски професионален тенисер. Тој бил поранешен светски број 1 глув тенисер и поранешен светски шампион на првенството во тенис на глуви во 2011 година. Тој ја претставувал Австрија на Олимпијадата на глуви во 2005, 2009, 2013 и 2017 година. Тој освоил 4 бронзени медали во неговата кариера, откако го имал своето деби на настанот во повеќе спортови на Летните олимписки игри за глуви во 2005 година на 19-годишна возраст.
## Кариера
Марио Каргл бил именуван како еден од членовите на австриската делегација за време на Олимпијадата за глуви во Мелбурн во 2005 година и учествувал во сингл и двојки за мажи, но не можел да помине надвор од групната фаза откако бил исфрлен во првата рунда. Тој повторно учествувал на Олимпијадата на глуви откако добил можност да ја претставува Австрија на Летните олимписки игри на глуви 2009 година. На Олимпијадата за глуви во 2009 година, тој го освоил својот прв олимписки медал за глуви откако го освоил бронзениот медал во машка конкуренција во двојки во партнерство со Даниел Ерлбахер, кој исто така успеал да го освои својот прв олимписки медал за глуви.

Марио Каргл, исто така, освоил бронзени медали во сингл и двојки за мажи за време на Летните олимписки игри на глуви 2013 година. Тој го освоил својот трет последователен бронзен медал во дисциплината во двојки за мажи на Летните олимписки игри на глуви 2017 година, означувајќи го неговиот четврти олимписки медал за глуви. Марио, исто така, учествувал на тениските натпревари на ИТФ и покрај тоа што бил глув.Постигнал сребрен медал во машки двојки во 2011 година на ИТФ машкото коло (јули-септември). Тој бил номиниран за ICSD глув спортист на годината во 2010 година.

## Наводи

## Надворешни врски

* Марио Каргл на мрежното место на ИТФ. 
* Марио Каргл на мрежното место Асоцијација на тениските професионалци
* Профил на Марк Каргл на мрежното место Tennisexplorer
* Профил на Марк Карл на мрежното место Coretennis
* Профил на Марк Каргл на мрежното место tennislive
* Марио Каргл на мрежното место Flashscore.com

Категорија:Родени во 1986 година
Категорија:Австриски тенисери
Категорија:Глуви тенисери
Пијанка (филм)

**„Пијанка“** (српскохрватски: *Terevenka*) — југословенски тв-филм од 1987 година, во режија на Сњежана Трибусон, снимен по сценариото на Павао Павличиќ. Улогите ги играат: Иво Грегуревиќ, Вера Зима, Звонимир Ференчиќ, Зденка Хершак, Свен Ласта, Хермина Пипиниќ, Фрањо Мајетиќ, Нико Павловиќ, Вида Јерман, Зденко Јелчиќ, Славица Кнежевиќ и Елиза Гернер.

## Синопсис
Едно семејство од провинцијата се вселува во мирна загрепска зграда и со со своите животни навики ја нарушува идиличната атмосфера која владеела дотогаш. Сите обиди на староседелците да ги научат новите станари на ред пропаѓаат, па затоа смислуваат завера. Меѓутоа, нивната одмазда има сериозни последици...

## Наводи

Категорија:Југословенски филмови
Категорија:Хрватски филмови
Категорија:Филмови на српскохрватски јазик
Категорија:Филмови на хрватски јазик
Категорија:Филмски комедии
Категорија:Филмови чие дејствие се одвива во Загреб
Категорија:Филмови за семејства
Категорија:Филмови на Телевизија Загреб
Категорија:Филмови од 1987 година
Категорија:Филмови на Сњежана Трибусон
Категорија:Филмови со Иво Грегуревиќ
Категорија:Филмови со Звонимир Ференчиќ
Категорија:Филмови со Фрањо Мајетиќ
Категорија:Филмови со Нико Павловиќ
Категорија:Филмови со Вида Јерман
Категорија:Филмови со Зденко Јелчиќ
Категорија:Филмови со Славица Кнежевиќ
Категорија:Филмови со Елиза Гернер
Категорија:Филмови со Вера Зима
Категорија:Филмови со Зденка Хершак
Категорија:Филмови со Свен Ласта
Категорија:Филмови со Хермина Пипиниќ
Weekly Shonen Jump

***Weekly Shonen Jump*** () — неделно јапонско списание за манга што го издава Shueisha од 1968 г. Тоа е едно од најстарите изданија во земјата со 2,7 милиони читатели (од 2007 г.). Целната публика на списанието се момчиња на возраст од 12 до 18 години.

## Историја

### Потекло (1960 — 1970)
Компанијата Shueisha го започнала *Weekly Shonen Jump* на 11 јули 1968 г., со цел да им соперничи на веќе успешните *[[Weekly Shonen Magazine]]* и *Weekly Shonen Sunday*. Неговото сестринско издание, *Shonen Book*, првично имало за цел да се грижи за машката публика, пресликувајќи ја краткотрајната антологија за шоџо *Shojo Book*. Првично наречено *Shonen Jump* пред неговото 20-то издание, започнало како двонеделно списание. Меѓутоа, во 1969 г., *Shonen Book* престанал да се објавува, што го поттикнало *Shonen Jump* да премине во неделен формат. За да се пополни празнината што ја оставил *Shonen Book*, било претставено ново месечно списание наречено *Bessatsu Shonen Jump*. На крајот, *Bessatsu Shonen Jump* бил преименуван во *[[Monthly Shonen Jump]]* пред да биде прекинат и наследен од ''Jump SQ''.

## Позната манга

* *Ansatsu Kyōshitsu*
* *Бакуман*
* *[[Блич]]*
* *[[Мојата херојска академија]]*
* *Bokutachi wa Benkyō ga Dekinai*
* *[[Капитен Цубаса]]*
* *[[Верижниот Човек]]*
* *City Hunter*
* *Cobra*
* *[[Тетратка на смртта]]*
* *Dr. Slump*
* *Dr. Stone*
* *[[Змејска топка]]*
* *Dragon Quest: Dai no Daibōken*
* *Eyeshield 21*
* *Гинтама*
* *[[Haikyu!!]]*
* *Hokuto no Ken*
* *Hunter x Hunter*
* *JoJo no Kimyō na Bōken*
* *[[Магична битка]]*
* *Katekyō Hitman Reborn!*
* *[[Убиец на демони]]*
* *Kinnikuman*
* *Kochira Katsushika-ku Kameari Kōen Mae Hashutsujo*
* *Kuroko no Basket*
* *Medaka Box*
* *[[Наруто]]*
* *Nisekoi*
* *[[One Piece]]*
* *Psyren*
* *Rokudenashi Blues*
* *Rookies*
* *Rurouni Kenshin*
* *Saint Seiya*
* *[[Деновите на Сакамото]]*
* *Samurai 8: Hachimaru Den*
* *Shokugeki no Sōma*
* *Shaman King*
* *SKET Dance*
* *Slam Dunk*
* *[[The Promised Neverland]]*
* *Tennis no Ōjisama*
* *To LOVE-Ru*
* *Торико*
* *Yū Yū Hakusho*
* *[[Југио]]*

## Наводи

## Надворешни врски

* 

__СОСОДРЖИНА__
__ИНДЕКС__

Категорија:Списанија за манга
Тарот: Карта на смртта

**Тарот: Карта на смртта** () — американски натприроден филм на ужасите од 2024 г., напишан и режиран од Спенсер Коен и Ана Халберг (во нивното режисерско деби на долгометражен филм) и соавторство со Николас Адамс. Се заснова на романот „Horrorscope“ на Николас Адамс од 1992 г. Во филмот играат Хариет Слејтер, Адајн Бредли, Авантика, Волфганг Новограц, Умберли Гонсалес, Ларсен Томпсон, Олвен Фуере и Џејкоб Баталон. Откако група студенти користат чуден шпил на тарот, почнуваат ужасно да умираат еден по еден и мораат да ја откријат тајната на шпилот пред да истече времето.

Филмот бил објавен во САД од Sony Pictures Releasing на 3 мај 2024 г. Добил одречни одзиви од критичарите и заработил 20 милиони долари ширум светот. Во Македонија премиерата била на 9 мај истата година.

## Содржина
Кога група пријатели безрасудно го прекршуваат светото правило на читање на тарот, тие несвесно ослободуваат неискажливо зло заробено во проколнатите карти. Еден по еден се соочуваат со судбината и завршуваат во трка со смртта.

## Улоги

## Наводи

## Надворешни врски

* 

__СОСОДРЖИНА__
__ИНДЕКС__

Категорија:Филмови од 2024 година
Категорија:Филмови на англиски јазик
Категорија:Американски филмови
Категорија:Американски хорор-филмови
Категорија:Филмови за демони
Научно скопоне

**„Научно скопоне“** (италијански: *Lo scopone scientifico*) — италијански филм од 1972 година во режија на Лујџи Коменчини (Luigi Comencini), снимен според сценариото на Родолфо Сонего. Во главните улоги настапуваат: Бет Дејвис (Bette Davis), Алберто Сорди (Alberto Sordi), Силвана Мањано (Silvana Mangano), Џозеф Котен (Joseph Cotten) и Антонела Демаџи (Antonella Demaggi).

## Заплет
Секоја година, богатата грофица (ја игра Дејвис) повикува по едно сиромашно семејство на партија скопоне (игра со карти). Влогот во играта е богатството на грофицата, а таа победува секогаш. Меѓутоа, една година, поканетото семејство се стекнува со нејзиното богатство, но веднаш потоа го губи во играта. Грофицата заминува на аеродром, препуштајќи ги Пепина и Антонио на нивните соништа за повторна победа. Но, нивните пет деца имаат други планови...

## Наводи

Категорија:Италијански филмови
Категорија:Филмски комедии
Категорија:Филмови од 1972 година
Категорија:Филмови на италијански јазик
Категорија:Филмови на Лујџи Коменчини
Категорија:Филмови со Бет Дејвис
Категорија:Филмови со Силвана Мањано
Категорија:Филмови со Алберто Сорди
Категорија:Филмови со Џозеф Котен
Категорија:Филмови со Антонела Демаџи
Киран Десаи

**Киран Десаи** (; Њу Делхи, 3 септември 1971 година) е индискa писателка. Нејзиниот роман *„Наследена загуба“* ја добил Букеровата награда во 2006 година и наградата на Националниот круг на критичари за фикција. Во јануари 2015 година, весникот *Економски тајмс* ја наведе како една од 20-те „највлијателни“ Индијки во светот.

## Биографија
Киран Десаи е ќерка на познатата писателка Анита Десаи, која и самата три пати била во потесниот избор за Букеровата награда. Родена во Њу Делхи, раните години ги поминала во Пенџаб и Мумбаи. Таа ја напуштила Индија на 14-годишна возраст, и заедно со нејзината мајка живееле во Англија една година пред да се преселат во САД.

Киран Десаи студирала креативно пишување на колеџот Бенингтон, Универзитетот Холинс и Универзитетот Колумбија.

## Кариера
Првиот роман на Киран Десаи *Халабука во градината со гуава* бил објавен во 1998 година и добил признание од личности како Салман Ружди. Романот ја добил наградата Бети Траск, доделена од *Друштвото на автори* за најдобар нов роман од граѓанин на Комонвелтот на нациите на возраст под 35 години.

Нејзината втора книга, *Наследна загуба*, била пофалена од критичарите низ Азија, Европа и САД. Романот ја добил Букеровата награда во 2006 година, како и *наградата на Националниот круг* на критичари за белетристика. На 35-годишна возраст, Десаи станала најмладата жена добитничка на Букеровата награда. Од 2013 г Елеонор Катон е најмладата жена победничка.

Десаи во 2013 година ја добила *Берлинската награда* што ја доделува Американската академија во Берлин.

Десаи живее во Њујорк. 2017 година изјавила дека работела повеќе од една деценија на новата книга „за моќта ... за една млада Индијка во Индија и светот“, која требало да биде објавена следната години. Романот сè уште не е објавен. Десаи нема објавено книга од нејзиниот втор роман, кој ја доби Букеровата награда во 2006 година.

## Библиографија

* *Хулабука во овоштарникот со гуава*, 1998 година.
* *Наследна загуба*, 2006 година.

## Наводи

## Надворешни врски

* наследства, загуба и литература , *списание Нирали*, декември 2006 г.
* Биографија на SAWNET
* Интервју со Редиф
* Ручек со Киран Десаи
* Задебелен тип: Интервју со Киран Десаи
* Интервју на Киран Десаи со КОМЕНТАР. CA октомври 2007 година
* Киран Десаи на Американската академија Берлин како соработник на Холцбринк

Категорија:Добитници на Букеровата награда
Категорија:Родени во 1971 година
Арундати Рој

**Сузана Арундати Рој** (; Шилонг, Индија, 24 ноември 1961) е индиска писателка и борец за човекови права. Нејзиниот најпознат роман е „Богот на малите нешта“, напишан во 1996 година, што ѝ донело светска слава.

## Биографија
Арундати Рој е индиска писателка родена во Шилонг на 24 ноември 1961 година. Студирала архитектура во Њу Делхи. Почнала да пишува во 1992 година. По четири години, го објавила својот прв роман *Богот на малите нешта*, кој веднаш го привлекол вниманието на јавноста и бил крунисан со Букеровата награда. Потоа објавила неколку новинарски дела и телевизиски и филмски сценарија. Таа целосно се посветила на активизмот и борбата за човекови права. Во 2017 го објавила романот *Министерство за врвна среќа*.

На македонски јазик се преведени нејзините дела „Богот на малите нешта“ (првпат во 1999 година) и „Министерство за врвна среќа“ (2019).

## Стил на пишување
Арундати Рој претставува разновидни ликови и ситуации кои се испреплетени во просторот и времето. Прикажува необични и интересни светови, реални и имагинарни. Тага и сериозност се гледаат низ редовите што ги напишала, но и хумор кој е префинет, ироничен, а понекогаш и саркастичен.

## Значење и влијание
Романот „Богот на малите нешта“ е мотив на краткиот расказ „Подвиткани книжевни опашки“ на македонската писателка Оливера Ќорвезироска.

## Библиографија

### Романи

* *Богот на малите нешта* - 1996 година
* *Министерство за врвна среќа* - 2017 година

### Новинарството

* *Алгебра на бесконечна правда*
* *Слушајќи ги скакулците*
* *Скршена република*

## Награди
Во 1997 година романот *Бог на малите нешта* е награден со Букеровата награда.

## Наводи

## Надворешни врски
* Програма на БиБиСи
* библиографија во WorldCat  
* Збирка вести и коментари на Арундати Рој

Категорија:Родени во 1961 година
Категорија:Борци за човекови права
Категорија:Индиски писатели
Категорија:Добитници на Букеровата награда
Кале (Врпско)

**Кале** — археолошко наоѓалиште во прилепското село Врпско. Претставува утврдена населба од доцноантичко време.

## Местоположба

Наоѓалиштето се наоѓа на рид со зарамнет врв, што се издигнува во непосредната близина на селото.

## Опис

На наоѓалиштето се гледаат остатоци од бедем граден од кршен камен и варов малтер. Во внатрешниот простор на тврдината се среќаваат фрагменти од покривни ќерамиди, кршен камен, а спорадично и фрагменти од питоси.

## Поврзано
* Црквиште — црква од средниот век;
* Градиште — населба и црква од доцноантичко и старохристијанско време;
* Грамос — населба од непознат период;
* Врпско; и
* Список на археолошки наоѓалишта во Прилепско.

## Наводи

Категорија:Врпско
Црквиште (Врпско)

**Црквиште** или **Црквиште-Гробишта** — археолошко наоѓалиште во прилепското село Врпско. Претставува средновековна црква.

## Местоположба

Наоѓалиштето се наоѓа на селските гробишта.

## Опис

На селските гробишта има остатоци од две постари еднокорабни цркви градени една врз друга. Постарата црква потекнува од XIV, а поновата од XVII век. Во 1968 година врз темелите на овие две цркви е подигната нова црква „Св. Архангел Михаил“.

## Поврзано
* Кале — утврдена населба од доцноантичко време;
* Градиште — населба и црква од доцноантичко и старохристијанско време;
* Грамос — населба од непознат период;
* Врпско; и
* Список на археолошки наоѓалишта во Прилепско.

## Наводи

Категорија:Врпско
Црква Св. Атанас (Галичани)

**Црква Св. Атанас** — археолошко наоѓалиште во прилепското село Галичани. Претставува осамени наоди од римското време.

## Местоположба

Наодите се наоѓаат во селската црква „Св. Атанасиј“.

## Опис

Во селската црква има неколку древни споменици од мермер најдени во селото и на наоѓалиштето Галичанска Рудина, и тоа: вотивна плоча со претстава на тракиски коњаник, делови од стебла на столбови, архитравни греди и бази. Наодите се чуваат во Заводот и музеј во Прилеп.

## Поврзано
* Галичанска Рудина — храм од римското време;
* Галичани; и
* Список на археолошки наоѓалишта во Прилепско.

## Наводи

Категорија:Галичани
Слиман (пејач)

**Слиман Небши** (роден на 13 октомври 1989 година, во Шел), исто така професионално познат по мононимот **Слиман**, е француски пејач и текстописец.

Тој станал познат по победата во петтата сезона на *[[The Voice: la plus belle voix]]*.

Како дел од неговата соло кариера, тој има постигнато над дваесет и пет записи на топ листите на француската табела за синглови, вклучително и број еден сингл како истакнат изведувач со песната „Bella ciao“. Понатаму, Слиман има издадено четири студиски албуми во текот на неговата кариера, а три од нив се искачуваат на првото место на француската табела за албуми.

Тој ја претставувал Франција на Евровизија 2024 со песната „Mon amour, завршувајќи на четвртото место.

## Биографија
Слиман Небши е роден на 13 октомври 1989 во Шел, Сена и Марна, Франција. Тој има алжирско потекло преку неговите баба и дедо, кои мигрирале во Париз од Бискра и Газае.

## Кариера

## Наводи

## Надворешни врски

*

Категорија:Живи луѓе
Категорија:Родени во 1989 година
Категорија:Француски пејачи
Категорија:Учесници на Евровизија
Мушиши

мини|Плакатот на анимето на македонски јазик
***Мушиши*** (, буквално: *Познавач на мушија*; ) — фантастична манга нацртана од Јуки Урушибара, како и истоимена аниме-серија создадена од студиото Artland под раководство на режисерот Хироши Нагахама. Мангата била објавена од 1999 до 2008 г. и содржи 10 тома. Според истражувањето спроведено во 2007 г. од страна на Јапонското министерство за култура, таа е сместена на 9-то место меѓу најдобрите манги на сите времиња. Аниме-серијата е адаптација на мангата и содржи 26 епизоди. Премиерата се одржала на 22 октомври 2005 г., а последното прикажување било на 18 јуни 2006 г.

## Содржина
Во свет скриен од очите на обичните луѓе, постојат таинствени суштества — муши. Ни живи ни мртви, ни добри ни зли, не личат на ништо, а ги има во разни облици. Луѓето имаат склоност да бидат претпазливи за овие суштества, бидејќи тие честопати ненамерно предизвикуваат болест и штета. Но меѓу луѓето ги има и оние што ги гледаат мушијата и знаат како да општат со нив. Овие надарени луѓе се нарекуваат мушиши. Скитникот Гинко е мушиши што постојано се појавува таму каде што се случуваат чудни работи. Понекогаш го повикуваат на помош, понекогаш тој, откако слушнал за некоја загадочна појава, доаѓа самиот. Гинко одвај треба да се восприема како спасител на човештвото — тој е, напротив, љубопитен научник што е заинтересиран за сè таинствено.

Мушишијата веруваат дека не постојат лоши или добри суштества, секој само живее и го прави она за што дошол на овој свет. Тоа е мистицизам сврзан со секојдневниот живот на обичните луѓе. Мирна, лаконска, медитативна, светла и волшебна приказна што треба да се прими со срце.

## Наводи

## Надворешни врски

* 
* __СОСОДРЖИНА__
__ИНДЕКС__

Категорија:Манги
Категорија:Аниме-серии
Вирои (Чумово)

**Вирои** — археолошко наоѓалиште во прилепското село Чумово. Претставува населба од доцноантичкото време.

## Местоположба

Наоѓалиштето се наоѓа на 1 километар североисточно од селото Старо Лагово, десно од патот што води од Прилеп за селото Штавица.

## Опис

По површината на нивите се среќаваат фрагменти од керамички садови и градежен материјал.

## Поврзано
* Табачица — населба од раноантичко и римско време;
* Маломолци — населба од непознат период;
* Чумини Гробишта — некропола од непознат период;
* Чумово; и
* Список на археолошки наоѓалишта во Прилепско.

## Наводи

Категорија:Чумово
Табачица (Чумово)

**Табачица** — археолошко наоѓалиште во прилепското село Чумово. Претставува населба од раноантичкото и римското време.

## Местоположба

Наоѓалиштето се наоѓа во непосредна близина на селото од северната страна.

## Опис

На наоѓалиштето се најдени повеќе грчки и римски монети, како и една бронзена статуетка на богот Меркур. Видливи остатоци од темели на објекти, како и фрагменти од керамички садови и имбрекси. Наодите се чуваат во Заводот и музеј во Прилеп.

## Поврзано
* Вирои — населба од доцноантичко време;
* Маломолци — населба од непознат период;
* Чумини Гробишта — некропола од непознат период;
* Чумово; и
* Список на археолошки наоѓалишта во Прилепско.

## Наводи

Категорија:Чумово
Кркулка (Дрен)

**Кркулка** — археолошко наоѓалиште во прилепското село Дрен. Тоа е населба од римското време. На 2 км југоисточно од селото, на површина од околу 200 квадратни метри се среќаваат траги од објекти градени од кршен камен и варов малтер. По површината има грамади од градежен материјал, фрагменти од тегули, имбрекси и друго.

## Поврзано
*Грамаѓе — населба од доцноантичкото време;
*Џиџево — населба од римското време;
*Селиште — населба од римското време;
*Торово Трло — населба од доцноантичкото време;
*Св. Илија — црква од непознат период;
*Дрен (Прилепско);
*Список на археолошки наоѓалишта во Прилепско;

## Наводи

Категорија:Дрен (Прилепско)
Корита (Прилепец)

**Корита** — населба од хеленистичкото и римското време. Во непостредната близина на селскиот пат што води за Волково, западно од локалитетот Безистен,а источно од локалитетот Камберица, во нивите се најдени фрагменти од керамички садови,градежни материјали и две корита издлабени во гранитна карпа.

Пронајдени биле неколку македонски и римски монети во овој локалитет и се чуваат во музејот во Прилеп.

## Поврзано
*Марков Ѕид
*Камберица
*Глува Долна
*Безистен
*Список на археолошки наоѓалишта во Прилепско

## Наводи
Амбасадори на Македонија

Ова е список на **[[Амбасадор|амбасадрои]] на [[Македонија]]** (со исклучок на конзулите).

## Моментални македонски амбасадори

## Амбасадори во меѓународни организации

Категорија:Надворешни односи на Македонија
Грамаѓе (Дрен)

**Грамаѓе** — археолошко наоѓалиште во прилепското село Дрен. Тоа е населба од доцноантичкото време. На 2 км јужно од селото, во непосредната близина на манастирот Св. Илија се гледаат остатоци од градба ѕидана од кршен и приделкан камен со варов малтер. По површината се среќаваат фрагменти од керамички садови, тегули и имбрекси. Во манастирот како чесна трпеза служела мермерна ара со две едикули од кои едната има три бисти, а другата две, сите релјефно обработени. Арата е пренесена во Заводот и музеј во Прилеп.

## Поврзано
*Џиџево — населба од доцноантичкото време;
*Кркулка — населба од римското време;
*Селиште — населба од римското време;
*Торово Трло — населба од доцноантичкото време;
*Св. Илија — црква од непознат период;
*Дрен (Прилепско);
*Список на археолошки наоѓалишта во Прилепско;

## Наводи

Категорија:Дрен (Прилепско)
Селиште (Дрен)

**Селиште** — археолошко наоѓалиште во прилепското село Дрен. Тоа е населба од римското време. На 300 м југоисточно од селото, на падините на Говедарник и од двете страни на патот за селото Гуѓаково, на поголема површина се среќаваат фрагменти од керамички садови, питоси, тегули, имбрекси и многу градежен материјал. Од овој локалитет во црквата Св. Никола е донесена мермерна биста без глава. Наодите се чуваат во Заводот и музеј во Прилеп.

## Поврзано
*Грамаѓе — населба од доцноантичкото време;
*Џиџево — населба од римското време;
*Кркулка — населба од римското време;
*Торово Трло — населба од доцноантичкото време;
*Св. Илија — црква од непознат период;
*Дрен (Прилепско);
*Список на археолошки наоѓалишта во Прилепско;

## Наводи

Категорија:Дрен (Прилепско)
My Love Story with Yamada-kun at Lv999

мини|Корицата на првиот том
***My Love Story with Yamada-kun at Lv999*** (, македонски: *Мојата љубовна приказна со Јамада на ниво 999*) — јапонска манга напишана и илустрирана од Маширо. Почнала со серијализација на манга-страницата *Ganma!* на Comic Smart во март 2019 г. Од април 2024 г., поединечните поглавја од серијата биле собрани во девет тома. Адаптација на аниме-серија произведена од студиото Madhouse се прикажувала од април до јуни 2023 г.

## Содржина
Акане Киношита, студентка на универзитет, неодамна доживеала раскинување кога нејзиното момче ја изневерил со девојка што ја запознал преку семрежјето. Оставена само со нејзиниот лик од виртуелната игра *Forest of Savior* (*FOS*), на која таа првично се придружила за да се поврзе со нејзиното момче, Акане наоѓа утеха во ловиштата на играта. Таму, таа се среќава со „Јамада“, член на истото братство како и неа, и зборува за нејзината неуспешна врска, добивајќи незаинтересиран одговор. Надевајќи се дека ќе го маѓепса својот бивш на собир во живо, таа се соочува со истата студена рамнодушност од Акито Јамада, означувајќи ја нивната судбинска средба.

## Ликови
**Акане Киношита** *(*јап. *木之下 茜*) — студентка и случајна играчка на *FoS*, која почнала да ја игра поради нејзиното поранешно момче (кој иронично ја изневерил со колешка играч). Таа е зрела, иако понекогаш е малку наивна. Има навика да ги чува работите и да ги остава да се натрупуваат, бидејќи толку многу ги цени подароците што ги добива. Во *FoS*, таа го користи своето вистинско име како прекар. Припаѓа на братството наречено „Чоколаден зајак“ (англ. *Chocolate Rabbit*).

**Акито Јамада** (јап. *山田 秋斗*) — член на братството на Акане под името „Јамада“, неговиот аватар е машки афро-лик без емоции. Акито е средношколец од трета година што речиси и не ги изразува своите чувства и мисли. Тој е месно познат како професионален гејмер, играч што добива спонзорство да игра игри. *FoS* е неговата „секојдневна игра“, додека главно игра пукачки игри од прво лице.

## Наводи

## Надворешни врски

* 
* __СОСОДРЖИНА__
__ИНДЕКС__

Категорија:Манги
Категорија:Аниме-серии
Александар Новачиќ

**Александар Саша Новачиќ** (, ) — српски новинар, колумнист и писател.

## Животопис
Александар Новачиќ е роден во Загреб на 14 февруари 1939 година. Српски и југословенски новинар со 15-годишно искуство како постојан дописник од Пекинг и околу 10 години дописничка работа од Москва.

Автор е на 17 книги од областа на меѓународната политика, историја и култура.

Дипломирал политички науки на Белградскиот универзитет. Неколку години работел во југословенската новинска агенција ТАНЈУГ.

По заминувањето од Танјуг, од Кина известувал за агенциите Фонет и Бета, весниците Борба, Наша борба, Нова Македонија и Вечерње новости. Извесен период (1980 — 1981) работел во НИН како заменик главен уредник.

За време на својата новинарска кариера известувал за клучните меѓународни настани, од првата конференција на Организацијата за безбедност и соработка во Европа, до војната во Авганистан во 80-тите години, до промените во Советскиот Сојуз и големиот пресврт во Кина по смртта на Мао Це Тунг.

Во раните 1970-ти, бил назначен за шеф на дописништвото на ТАНЈУГ во Москва, а потоа и за дописник во Пекинг. Во текот на 80-тите и 90-тите години во неколку наврати живеел во овие градови како постојан дописник. Првпат дошол во Кина како дописник во 1976 година, годината на смртта на Мао Це Тунг, апсењето на „Бандата на четворицата“ и крајот на Културната револуција. Оттогаш тој од прва рака известува за процутот на „Кинеската пролет“. Бил меѓу првите странски дописници што ги посетил претходно затворените покраини како Тибет и Шјинџјианг, како и првите зони за економски реформи во Шангај и Гуангџоу.

Покрај агенциското новинарство, Новачиќ известувал за телевизија и работел како гостин во емисиите како надворешнополитички коментатор.

Автор е на низа романизирани животописи на руските класици — Чехов, Ерофеев, Булгаков, Гогољ и Платонов и на театарската претстава „Трите љубови на Антоша Чехонте“.

## Библиографија
**Публицистика:**

* „Неврзаните од Белград до Коломбо“, 1975 година
* „Големиот пресврт“, 1979 година
* „Советскиот предизвик“, 1988 година
* „Советски Сојуз“ (преведен на пет јазици), 1988 година
* „Драма Горбачов“, 1990 година
* „Тенг Сјаопинг: Црвениот мандарин“, 1996 година
* „Змејовите доаѓаат“, 1999 година
* „Кинески мозаик“, Белград, 2000 година
* „Кина - Змеј на Олимп“, 2008 година
* „Раѓање на Голема Кина“, 2012 година
* „Кси Џинпинг: Кинескиот сон“, 2018 година
* „Синови на Земјата“ (во ракопис)

**Белетристика:**

* „Досието Чехов“, 2003, 2004 година
* „Венедикт Ерофеев и хорот на пијаните ангели“, 2011, 2012 година
* „Булгаков: Писма до Сталин“, 2014, 2015 година
* „Кој го уби Гогољ“ (во ракопис),
* „Тверски булевар 25 бис“ (во ракопис).

## Наводи

## Надворешни врски
* Vreme 1099 - Biografije – Aleksandar Novacic, Venedikt Jerofejev i hor pijanih andjela (Dobar naslov, Beograd 2011): Pijani andjeli, narocito
* TANJUG - novinska agencija

Категорија:Луѓе од Загреб
Категорија:Српски писатели
Категорија:Српски новинари
Категорија:Родени во 1939 година
Лигурски јазик

**Лигурски** или **џеновски јазик** е гало-италски јазик кој се зборува првенствено на територијата на поранешната Република Џенова, која денес ја сочинуваат регионот Лигурија во Северна Италија, делови од медитеранската крајбрежна зона на Франција, Монако (каде што е познат како моначки јазик), селото Бонифачо на Корзика, и селата Карлофорте на островот Сан Пјетро и Калазета на островот Сант'Антиоко во близина на Сардинија. Тој е дел од гало-италскиот и западнороманскиот дијалектен континуум.

Постои долга книжевна традиција на лигуриските поети и писатели од 13-ти век до денес.


Категорија:Галоиталски јазици
Категорија:Јазици во Италија